২৫ আগস্ট ভোররাতে মিয়ানমারের সীমান্তরক্ষী পুলিশের সঙ্গে আরাকান রোহিঙ্গা স্যালভেশন আর্মির (আরসা) সদস্যদের সংঘর্ষ হয়। এরপর রাখাইনে রোহিঙ্গাদের গ্রামগুলোকে লক্ষ্য করে সেনা অভিযান শুরু হয়। গুলি করা হয় রোহিঙ্গাদের উপর, জ্বালিয়ে দেওয়া হয় তাদের ঘরবাড়ি। জাতিসংঘ জানায়, এ অভিযানে এক হাজারেরও বেশি রোহিঙ্গা নিহত হয়েছেন। প্রাণ বাঁচাতে পালিয়ে বাংলাদেশে আশ্রয় নিয়েছেন সোয়া তিন লাখ শরণার্থী।